jan janne corsbout
Nae dien dat voe meye ende scepen van loeve geweest ende
gehange heeft tussche janne corsbout in deen zijde ende janne vande
borchove in dande dair de voirs jan vande borchove den voirs janne
corsbout aensprack met sijne gelevden voirspreke seggen dat hij jegen
den selve janne corsbout gecocht soude hebben sijn hof met allen sijne
toebehoirte alsoet de selve jan corsbout liggen heeft bynne der stad
van loeve neve de buytenste dorpstraetporte mette huysen hove wynneden
lande beemden ende allen sijne toebehoirte ende dat dat waer was
boet de voirs jan vande borchove te thoene met alrehande ppene die
som dair bij ende over geweest hadden ende som mette gheve daert
de voirs jan corsbout jegen gekint ende gelijc hadde dat de voirscr
comescap vande selve hove tussche hem ende janne vanden borchoven
geslote ende doirgegaen was Ende dat in alsulker vuegen alse de voirs
jan vande borchove dede seggen dat de voirs jan corsbout dair af als nu
in gereeden trecken soude hondert guld rijders om die te bekeen
tot sijnre genuechte ende voirt nae doet des voirs jans corsbouts want
hij sijn tocht inde voirs goede behoude soude elken vande vi naturliken
kijnden des voirs jans corsbout hondert gulden rijders oft thien rijders
tsjaers lijfpensien tot huen liven Ende oft de selve kijnde oft de somige
van hen aflivich worden dat dat hem te staden ende baten comen soude
met meer woirden d toe gevalle luyden ind substancie dat hij om de
voirs comescap niet uut en was mer jan corsbout hadde hem dair om
aengelege ende seide dat hij hem der goede vele bat ande dan yemande
anders oic hadde hij den voirs janne vestich gepnteert te doene met
goeden borgen oft op sijn goede dair hij rase sijne sone toe dede halen die
erfman sijnre goede was om de voirs vestich te volcomen hoepte ende
meynde nae allen desen ende nae den rechte dat hem de voirs comescap
volgen soude en des was hij wael getroest tvonisse der scepen
daer jan corsbout hem verantwden dede seggen dat hem see vwordden
dat jan vande borchove hem van comescapen aensprack want het waer
waer dat te somige stonden tussche hen vande voirs hove dat jan
corsbout gne vercocht soude hebben sprake waer geweest mer dat
tussche den voirs janne vande borchove ende hem dair af noytde vaste